
Nr.27/346/2 octombrie 2003
R A P O R T

asupra proiectului de Lege privind aprobarea Ordonanţei Guvernului nr.80/2003 privind concediul de odihnă şi alte concedii ale preşedinţilor şi vicepreşedinţilor consiliilor judeţene, precum şi ale primarilor şi viceprimarilor


În conformitate cu prevederile art.89 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege privind aprobarea Ordonanţei Guvernului nr.80/2003 privind concediul de odihnă şi alte concedii ale preşedinţilor şi vicepreşedinţilor consiliilor judeţene, precum şi ale primarilor şi viceprimarilor, trimis comisiei cu adresa nr.497 din 2 septembrie 2003.


La întocmirea prezentului raport, Comisia a avut în vedere avizele primite de la Consiliul Legislativ şi de la Comisia juridică, de disciplină şi imunităţi.
Comisia a fost sesizată cu dezbaterea şi avizarea proiectului de lege mai sus menţionat în procedură obişnuită.

Proiectul de lege face parte din categoria legilor ordinare, conform prevederilor constituţionale, şi are ca obiect de reglementare stabilirea duratei concediului de odihnă şi a dreptului la alte concedii pentru preşedinţi şi vicepreşedinţi ai consiliilor judeţene, precum şi pentru primari şi viceprimari.
Comisia propune Plenului aprobarea proiectului de lege întrucât concediul de odihnă anual în administraţia publică se stabileşte de către conducerea unităţii conform HG nr.250/1992 privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare, republicată. Pentru evitarea unui conflict de interese, concediile primarilor şi viceprimarilor, preşedinţilor şi vicepreşedinţilor consiliilor judeţene, trebuie reglementat distinct.
La dezbaterea acestui proiect de lege a participat ca invitat, din partea Ministerului Administraţiei şi Internelor, dl Ionel Fleşariu – consilier.
La lucrările comisiei au fost prezenţi 15 deputaţi, din totalul de 20 membri ai comisiei.

În urma dezbaterii proiectului de lege în şedinţa din 1 octombrie 2003, Comisia propune adoptarea acestuia cu următoarele modificări:

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor

	0
	1
	2
	3

	1
	Articol unic. – Se aprobă Ordonanţa Guvernului nr.80/2003 privind concediul de odihnă şi alte concedii ale preşedinţilor şi vicepreşedinţilor consiliilor judeţene precum şi ale primarilor şi viceprimarilor, adoptată în temeiul art.1 pct.VI poz.5 din Legea nr.279/2003 privind abilitarea Guvernului de a emite ordonanţe.

	Se propune reformularea textului după cum urmează: 

„Articol unic. – Se aprobă Ordonanţa Guvernului nr.80 din 28 august 2003 privind concediul de odihnă şi alte concedii ale preşedinţilor şi vicepreşedinţilor consiliilor judeţene precum şi ale primarilor şi viceprimarilor, adoptată în temeiul art.1 pct.III poz.5 din Legea nr.279/2003 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.619 din 30 august 2003, cu următoarele modificări:

	Pentru respectarea normelor de tehnică legislativă.

	2
	Titlul ordonanţei

Ordonanţă privind concediul de odihnă şi alte concedii ale preşedinţilor şi vicepreşedinţilor consiliilor judeţene precum şi ale primarilor şi viceprimarilor

	Se propune introducerea în Legea de aprobare a unui text nou, ca punct 1, cu următorul cuprins: 

„1. Titlul ordonanţei va avea următorul cuprins:

„Ordonanţă privind concediul de odihnă anual şi alte concedii ale preşedinţilor şi vicepreşedinţilor consiliilor judeţene, precum şi ale primarilor şi viceprimarilor”

	Pentru respectarea terminologiei consacrate în Codul Muncii.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	3
	Art.9. - În afara concediului de odihnă, preşedinţii şi vicepreşedinţii consiliilor judeţene, primarul general şi viceprimarii municipiului Bucureşti, primarii şi viceprimarii au dreptul la concedii medicale, dovedite cu certificat medical, concediu de maternitate, precum şi alte concedii, în conformitate cu legislaţia în vigoare în materia pensiilor şi altor drepturi de asigurări sociale.


	Se propune introducerea în Legea de aprobare a unui text nou, ca punct 2, cu următorul cuprins: 

„2. Articolul 9 va avea următorul cuprins:

„Art.9. - În afara concediului de odihnă anual, preşedinţii şi vicepreşedinţii consiliilor judeţene, primarul general şi viceprimarii municipiului Bucureşti, primarii şi viceprimarii au dreptul la concediu medical şi la indemnizaţie pentru incapacitate temporară de muncă, dovedită prin certificat medical eliberat conform reglementărilor în vigoare, precum şi, după caz, la concediu pentru sarcină şi lăuzie, la concediu pentru creşterea copilului până la împlinirea vârstei de 2 ani, respectiv 3 ani în cazul copilului cu handicap, cu plata indemnizaţiei aferente.”

Autor: deputat Gheorghe Suditu 

	Pentru respectarea terminologiei consacrate în Codul Muncii. 

Pentru o exprimare adecvată în materie.

	4
	Art.10. - Persoanele prevăzute la art.1 alin. (1) beneficiază de concediu fără plată şi concediu pentru for​mare profesională, potrivit Codului muncii.

	Se propune introducerea în Legea de aprobare a unui text nou, ca punct 3, cu următorul cuprins: 

„3. Articolul 10 va avea următorul cuprins:

“Art. 10. - Persoanele prevăzute la art.1 alin.(1) beneficiază de concediu fără plată şi concediu pentru formare profesională, potrivit prevederilor Codului muncii, aplicabile personalului din administraţia publică.”
Autor: deputat Ion Mînzînă


	Pentru rigoare juridică.

	1
	2
	3

	5
	Art.11. - Pentru evenimente familiale deosebite, per​soanele prevăzute la art.1 alin.(1) au dreptul, în afara concediului anual de odihnă, la zile de concediu plătit după cum urmează:

a) pentru căsătoria celui în cauză - 5 zile;

b) pentru naşterea sau căsătoria unui copil – câte 3 zile;
c) în caz de deces al soţului/soţiei sau al unei rude de până la gradul II inclusiv - câte 3 zile.

	Se propune introducerea în Legea de aprobare a unui text nou, ca punct 4, cu următorul cuprins: 

„4. Articolul 11 va avea următorul cuprins:

„Art.11. - Pentru evenimente familiale deosebite, persoanele prevăzute la art.1 alin.(1) au dreptul, în afara concediului anual de odihnă, la zile libere plătite după cum urmează:

a) pentru căsătoria celui în cauză - 5 zile;

b) pentru naşterea sau căsătoria unui copil – câte 3 zile;
c) în caz de deces al soţului/soţiei sau al unei rude de până la gradul II inclusiv - câte 3 zile.”

Autor: deputat Smaranda Dobrescu
 
	Pentru respectarea terminologiei consacrate în Codul Muncii. 

	6
	__
	Se propune introducerea în Legea de aprobare a unui text nou, ca punct 5, cu următorul cuprins: 
„5. În tot cuprinsul ordonanţei sintagma „concediu de odihnă” devine „concediu de odihnă anual”.
Autor: deputat Smranda Dobrescu

	Pentru respectarea terminologiei consacrate în Codul Muncii. 


Comisia propune aprobarea proiectului cu unanimitate de voturi.
PREŞEDINTE,





SECRETAR,

Smaranda DOBRESCU



Ion MÎNZÎNĂ 

Întocmit, 

Expert Sorina Steliana SZABO

